આજે સવારે નવા સચિવાલયના ગેટ નં.૭ માંથી એક દીપડો પ્રવેશીને ગેટ નંબર-૪ તરફ જતાં દેખાયો હતો. સચિવાલયના સલામતી રક્ષકોએ વન વિભાગ હસ્તકના ગાંધીનગરના વનચેતના કેન્દ્રને ટેલિફોન દ્વારા જાણ કરતાં પરોઢે ૪-૩૦ વાગ્યે જ વન વિભાગના કર્મચારીઓ સચિવાલય પહોંચી ગયા હતા. સી.સી.ટી.વી.ના ફૂટેજ જોઇને દીપડાની ખાતરી થતાં જ વન વિભાગે તાત્કાલીક ગાંધીનગર, અરવલ્લી, બનાસકાંઠા, સાબરકાંઠા, જૂનાગઢ જિલ્લાના અને ગીર ફાઉન્ડેશન સહિતના ૨૦૦ જેટલા નિષ્ણાત કર્મચારીઓને બોલાવી લીધા હતા.